

R E P U B L I K A H R V A T S K A

VUKOVARSKO-SRIJEMSKA ŽUPANIJA

 

 **OPĆINA TOMPOJEVCI**

 A. G. Matoša 9, 32238 Tompojevci

**OPĆINSKO VIJEĆE**

KLASA: 024-01/24-02/06

URBROJ: 2196-26-02-24-2

Tompojevci, 28.11.2024.

Na temelju članka 26. stavka 2. Zakona o zaštiti potrošača („Narodne novine“ broj 19/22 i 59/23) članka 29. Statuta Općine Tompojevci („Službeni vjesnik“ Vukovarsko-srijemske županije broj 04/21 i 19/22) i članka 3. st. 2. Odluke o osnivanju Savjeta za zaštitu potrošača javnih usluga Općine Tompojevci („Službeni vjesnik“ Vukovarsko-srijemske županije broj 20/24), na prijedlog Općinskog načelnika, Općinsko vijeće Općine Tompojevci na 25. sjednici održanoj dana 28.11.2024. godine, donosi

**ODLUKU**

**o imenovanju Savjeta za zaštitu potrošača javnih usluga Općine Tompojevci**

**I.**

Ovom Odlukom imenuje se Savjet za zaštitu potrošača javnih usluga Općine Tompojevci (dalje u tekstu: Savjet) kao savjetodavno tijelo u svrhu davanja mišljenja u postupku donošenja odluka iz nadležnosti Općinskog vijeća kao i odluka iz nadležnosti Općinskog načelnika koje se odnose na zaštitu prava potrošača – korisnika javnih usluga koje se, temeljem odredbi zakona kojim se uređuje zaštita prava potrošača, smatraju javnim uslugama.

**II.**

Savjet čine predsjednik i dva člana.

U Savjet se imenuju:

1. IVAN ŠTEFANAC, predsjednik

2. ANTUN LUKIĆ, član

3. DUBRAVKA KRALJEVIĆ, kao predstavnica Centra za zaštitu potrošača Vukovarsko-srijemske županije «GLAS POTROŠAČA», članica.

**III.**

Članovi Savjeta imenuju se na vrijeme od četiri godine.

**IV.**

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

 PREDSJEDNIK OPĆINSKOG VIJEĆA

 Ivan Štefanac